আরো কয়েকজন অভিযোগ করেন, এখানে মাদক স্পটের মধ্যে অন্যতম পশ্চিম জুরাইন বটতলা রেললাইন সংলগ্ন এলাকা, পশ্চিম জুরাইন তুলাবাগিচা, কানার মাঠ এবং পশ্চিম জুরাইন বালুর মাঠ। এসব স্থানে দিন-রাত অবাধে মাদক বেচা-কেনা চলে।  এছাড়া পশ্চিম জুরাইন কবরস্থান রোড, মন্দির রোড এবং নতুন জুরাইনের আলমবাগ ও সুপার মার্কেট সংলগ্ন এলাকায় সন্ধ্যার পর ছিনতাইকারীরা তত্পর হয়ে ওঠে। মহিলারাও বাদ যাচ্ছে না তাদের কবল থেকে।